Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvallat ilmoitti viikonloppuna: Hallinto on tutkinut asiaa tarkasti -
ja päättänyt, ettei Yhdysvallat aio antaa lisärahoitusta -
palestiinalaispakolaisia auttavalle YK-järjestö UNRWA:lle.
Syyrian Mezzehin sotilaslentokentältä Damaskoksen länsipuolelta -
kuului voimakkaita räjähdyksiä. Iskusta syytetään Israelia.
Iranin ylin johtaja Ali Khamenei: -
Aseellinen konflikti lännen kanssa on epätodennäköinen.
Silti Iranin tulee vahvistaa puolustuskykyään.
Yhdysvallat ilmoitti viikonloppuna, että tutkittuaan asiaa tarkasti -
hallinto päätti lopettaa lisärahoituksen -
palestiinalaispakolaisia auttavalle YK-järjestö UNRWA:lle.
USA:n ulkoministeriön tiedottaja Heather Nauert sanoi lausunnossa, -
että kun hallinto myönsi 60 miljoonan dollarin avustuksen tammikuussa, -
se teki selväksi, ettei USA aio kantaa suhteettoman suurta vastuuta -
UNRWA:n kuluista, kuten viime vuosina.
Monet maat ovat yrittäneet ratkaista asiaa mutta ovat olleet haluttomia -
täyttämään aukkoa. USA pitää muiden maiden vastausta riittämättömänä.
UNRWA:ta vuosia leimannut budjettivaje, riittämätön vastuunjako, -
toimintatapa ja varojenkäyttö, lähinnä järjestön loputon -
ja räjähdysmäisesti kasvava edunsaajien joukon laajentaminen -
katsottiin Trumpin hallinnossa "yksinkertaisesti kestämättömäksi".
Siksi Yhdysvallat lopettaa UNRWA:n rahoittamisen, -
jonka toimintaa se pitää peruuttamattoman puutteellisena.
Yhdysvaltojen päätös on lopullinen. Silti se korostaa, -
että se aikoo tehostaa kansainvälisiä pyrkimyksiä -
edistääkseen uusia malleja ja lähestymistapoja, -
joihin saattaa sisältyä suoraa kahdenvälistä avustusta, -
joka voi taata palestiinalaislapsille kestävän ja luotettavan tulevaisuuden.
EU ja useat eri maat ilmoittivat ryhtyvänsä heti toimenpiteisiin -
täyttääkseen vajeen.
Mm. Jordania tuomitsi päätöksen. Päätös puree siihen kipeimmin, -
sillä Jordaniassa asuu eniten palestiinalaisia, joita UNRWA avustaa.
Jordanian ulkoministeri Ayman Safadi korosti kansainvälisen tuen merkitystä.
Hän sanoi, että kysymys UNRWA:sta on humanitaarinen ja poliittinen.
Kysymys UNRWA:sta on sekä humanitaarinen että poliittinen.
Maat ovat sitoutuneet ylläpitämään sitä kansainvälisten lakien mukaisesti.
Uskomme vastuunjakoon. Muiden maiden tulee maksaa osuutensa.
Olemme erittäin tietoisia niistä vaarallisista seurauksista, -
joita koituu, jos UNRWA jätetään pulaan, niin ettei se pysty jatkamaan.
Palestiinalaisjohto tuomitsi USA:n päätöksen "hyökkäyksenä" -
palestiinalaiskansaa vastaan. Se harkitsee asian viemistä YK:hon.
Israelin hallitus ja oppositio pitivät USA:n päätöstä tervetulleena.
Israelin kouluvuoden aloitusseremoniassa -
Israelin pääministeri Netanjahu kiitti Yhdysvaltoja siitä, -
että se katkaisi avun järjestölle, joka pitkittää pakolaisongelmaa.
Netanjahu muistutti, että Israelin valtio on 70 vuoden ajan -
kotiuttanut monia juutalaispakolaisia.
Palestiinalaiset eivät ole suostuneet kotiutumaan yhteiskuntiinsa -
ja luoneet UNRWA:n avulla erikoisen tilanteen, -
jossa UNRWA:sta on enemmän haittaa kuin hyötyä.
70 vuotta sitten luotiin mitä erikoisin instituutio, -
joka ei kotiuta pakolaisia vaan pitkittää tilannetta.
Siksi Yhdysvallat teki tärkeän päätöksen ja lopetti rahoituksen -
pakolaistilannetta pitkittävälle järjestölle eli UNRWA:lle.
Se alkaa viimein ratkaista ongelmaa.
Pakolaisia tulee viimein auttaa sopeutumaan, -
todellisia pakolaisia, joita on paljon vähemmän kuin UNRWA ilmoittaa.
Tämä on tervetullut ja tärkeä muutos, ja me kannatamme sitä.
Sitten Israelin pohjoisnaapuriin, jossa kuultiin voimakkaita räjähdyksiä -
Mezzehin sotilaslentokentältä Damaskoksen länsipuolelta.
Israel on viime vuosina tehnyt sinne useita iskuja.
Syyrialainen Sana-uutistoimisto kertoi, ettei kyse ollut Israelin iskusta -
vaan räjähdyksen aiheutti oikosulku.
Libanonilainen al-Mayadeen-uutistoimisto, -
jolla on yhteyksiä Assadille uskolliseen Iranin tukemaan Hizbollahiin, -
syytti räjähdyksistä Israelia.
Useat syyrialaislähteet vahvistivat al-Mayadeenin tiedot.
He kertoivat, että voimakkaat räjäh- dykset aiheutuivat Israelin ohjuksista -
ja Syyrian ilmapuolustusohjuksista.
Israelin puolustusvoimat ei vastannut TV7:n kommenttipyyntöön.
Jerusalemissa pääministeri Netanjahu tapasi eilisiltana -
Yhdysvaltain Syyria-erikoislähettiläs James Jeffreyn.
Pääministerinkanslian mukaan he keskustelivat Syyrian tilanteesta -
ja Iranin terrorin ja aggression torjumisesta Syyriassa.
USA:n ulkoministeriön mukaan kokouksessa pohdittiin -
USA:n ja Israelin yhteisiä intressejä liittyen Syyriaan -
ja Israelin turvallisuuteen, kun torjutaan Iranin epävakauttavia toimia.
Lausunnossa sanottiin lisäksi, että tapaaminen korostaa -
USA:n määrätietoisuutta vastata Syyrian hallinnon kaasuaseiskuihin.
Israelin puolustusvoimien vara- komentaja Aviv Kochavi sanoi eilen, -
että puolustusvoimat on varautunut -
kaikkiin skenaarioihin ja uhkiin Gazasta, Libanonista ja Syyriasta.
Kochavi puhui Palmach-eliittijoukon kunniaksi järjestetyssä tilaisuudessa -
mm. haasteista, joita Israel kohtaa pohjoisessa Syyriassa.
Hän varoitti, että Syyrian armeija yhteistyössä iranilaisten kanssa -
vahvistaa asemiaan rajalla.
Kochavi korosti, että Israelin valtion rajoja ja Jerusalemia on vahvistettu -
ja niitä puolustetaan.
Kochavi sanoi, että puolustusvoimat kehittää jatkuvasti valmiuksiaan -
ja taistelutapojaan, täyttää hätävarastojaan, harjoittelee, -
ja vahvistaa päättäväisyyttä kasvavia uhkia silmälläpitäen.
Vielä Iraniin: ylin johtaja Ali Khamenei sanoi, että aseistettu konflikti -
lännen kanssa on epätodennäköinen, mutta Iranin armeijan tulee silti -
vahvistaa puolustuskykyään. Aiemmin Iran ilmoitti suunnitelmista -
vahvistaa ballististen ja risteilyohjusten valmiuttaan -
sekä hankkia uudenaikaisia hävittäjiä ja sukellusveneitä.
Iranin viranomaisten mukaan päätös oli vastaus -
Yhdysvaltojen vetäytymiselle ydinsopimuksesta, -
joka rajoittaa Iranin ydinohjelmaa pakotehelpotuksia vastaan.
Kiitos seurasta! Meitä voi katsoa myös netissä: tv7israelnews.com tai tv7.fi.
Ajantasaista tietoa Facebookissa ja YouTubessa: TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa! Huomiseen.
Suomennos: Marianne Tenetz